b'\n_START_ARTICLE_\nAve Maris Stella\n_START_PARAGRAPH_\nAve Maris Stella (latinsko,\xc2\xa0\xc2\xbbZdrava, morska zvezda\xc2\xab) je himna za ve\xc4\x8dernice v Molitvenem bogoslu\xc5\xbeju rimokatoli\xc5\xa1ke Cerkve za Marijine praznike. Njen izvor je neznan, avtorstvo pripisujejo Venanciju Fortunatu ali Pavlu Diakonu, vendar pa sega vsaj do 9. stoletja; od takrat je namre\xc4\x8d rokopis iz samostana v St. Gallenu, kjer je prvi\xc4\x8d izpri\xc4\x8dana. Obstaja vrsta koralnih napevov zanjo, pa tudi kasnej\xc5\xa1i skladatelji so jo radi uglasbili._NEWLINE_Svoje mesto ima tudi v pobo\xc5\xbenosti posvetitve Mariji sv. Ludvika Grignona Montfortskega.'